AS Monaco şi-a consolidat locul secund în clasamentul Ligue 1, sinonim cu calificarea în Liga Campionilor, după victoria categorică, cu scorul de 4-1, pe propriul teren, în faţa "lanternei roşii" Clermont, care se apropie de retrogradarea în Ligue 2, la fel ca Lorient, sâmbătă în etapa a 32-a, informează AFP, citat de Agerpres.
Graţie golurilor înscrise de Minamino (min.16), Embolo (min.37) şi căpitanului Ben Yedder (min.57, 87), monegascii au revenit după înfrângerea cu Olympique Lyon (2-3) şi şi-au asigurat prezenţa în top 4 la finalul sezonului actual din Ligue 1.
Vineri
Toulouse - Montpellier 1-2
Lens - Lorient 2-0
Sâmbătă
Le Havre - Strasbourg 3-1
AS Monaco - Clermont 4-1
FC Metz - Rennes 2-3
Brest - Nantes 0-0
Luni
Lille - Lyon
Miercuri 15 mai
Nice - Paris SG
Reims - Marseille
Lider în clasament este Paris Saint-Germain cu 70 pct, urmată de AS Monaco 61 pct, Brest 57 pct, Lille 55 pct etc. Lorient şi Clermont ocupă ultimele două locuri din clasament, respectiv 17 şi 18.